【戰況R3】成哥滿意喇 潘頓騎佢啲馬都好落力噃!
2024年04月10日 20:07
東網電視
更多新聞短片
大家記唔記得上次香港金盃,潘頓騎住「遨遊氣泡」又鞭又推狂追沈集成匹「浪漫勇士」,成哥賽後話好少見潘頓騎馬咁落力,全港馬迷笑而不語呀...到今晚第3場二班谷1650米,潘頓接手成哥匹新勝馬「智取神駒」上陣,直路兜出外欄殺上,同鍾易禮匹「亞機拉」纏鬥,「亞機拉」鬥心好強,一度Fight back呀,不過成哥唔使擔心,今次潘頓騎佢匹「智取神駒」,都係出盡晒奶力騎到底,最終壓線贏馬連捷,跑第3、4名則為班德禮坐騎「一先生」及希威森放頭馬「電訊巴打」。
起孖贏到38w嘅沈集成,話本身今場book咗黃智弘,但方嘉柏要佢揀今日停賽,自己好遲先知,所以即刻搵潘頓,而「智取神駒」智利屬於馬王級賽駒,余伯對佢都好有期望諗住跑打吡,所以一到埗已經幫佢做閹割手術,希望可以盡快適應環境,但跑過沙田似乎都唔太適應沙田,但反而嚟到跑馬地表現更好,所以高班賽程少都好,日後都係集中谷草出擊,1650或1800米都冇問題。
第3場賽果:3-8-2-1
二重彩賽果:3-8(最後賠率14)